	[image: ]

	

	



	[image: ]

	
	
	




	ANUNŢ PENTRU POSTUL VACANT DE DIRECTOR adjunct (B/f)


	REFERINŢĂ: CEDEFOP/2013/03/AD

	
	

	Durata iniţială a contractului: 5 ani 


CONSILIUL DE CONDUCERE AL CENTRULUI EUROPEAN PENTRU DEZVOLTAREA FORMĂRII PROFESIONALE (CEDEFOP) LANSEAZĂ INVITAŢIA PENTRU DEPUNEREA CANDIDATURILOR PENTRU POSTUL DE DIRECTOR ADJUNCT
AD 12
I.	Angajatorul
Cedefop este agenţia europeană care promovează dezvoltarea educaţiei şi formării profesionale (EFP) în Uniunea Europeană. Aceasta efectueaza analize şi cercetări politice şi sprijină elaborarea şi punerea în aplicare a politicii europene în domeniul EFP. Cedefop este un partener recunoscut în cadrul dezbaterilor politice şi ştiinţifice privind EFP.
[bookmark: _GoBack]Cedefop furnizează recomandări, rezultate ale cercetărilor si analizelor, precum  şi alte informaţii, care stimuleaza cooperarea europeană şi învăţarea reciprocă. Cedefop susţine dezvoltarea si elaborarea politicilor EFP prin furnizarea de dovezi legate de instrumentele europene şi „Procesul de la Copenhaga”, anticiparea nevoilor de competenţe pe piata muncii, calificări şi competenţe pentru sprijinirea mobilităţii transfrontaliere şi finantarea EFP.
Din Consiliul de conducere al Cedefop fac parte reprezentanţi ai guvernelor naţionale ale statelor membre ale UE, ai patronatelor şi ai sindicatelor nationale şi ai Comisiei Europene. Cedefop colaborează strâns cu Comisia Europeană, cu guvernele, cu reprezentanţii patronatelor şi ai sindicatelor, precum şi cu cercetători şi specialişti din domeniu. Cedefop le ofera informatii actualizate legate de cele mai recente progrese  si de inovatiile din domeniul EFP şi organizeaza forumuri de dezbatere politică.
Cedefop a fost înfiinţat în 1975, iar din anul 1995 îşi are sediul la Salonic, în Grecia. Personalul său numără aproximativ 130 de membri, iar bugetul se ridică la 17 400 000 EUR. Limba de lucru a Cedefop este limba engleză.
Pentru informaţii suplimentare referitoare la agenţie, vizitaţi http://www.cedefop.europa.eu/EN/
II.	Profilul postului
Directorul adjunct îl sprijină pe director în gestionarea sarcinilor prevăzute în regulamentul de înfiinţare, în special la articolele 2, 3 şi 7 din acesta. 
Directorul adjunct raportează direct directorului.
El sau ea îl înlocuieşte pe director pe durata absenţei acestuia.

El/ea îl va asista pe director în:
· coordonarea şi gestionarea Cedefop şi punerea în aplicare a deciziilor adoptate de Consiliul de conducere;
· dezvoltarea şi implementarea strategiei şi a programului de lucru[footnoteRef:1] al Cedefop în conformitate cu misiunea acestuia şi cu deciziile Consiliului de conducere; [1:  Include priorităţile pe termen mediu (http://www.cedefop.europa.eu/EN/publications/18538.aspx), precum şi programul anual de lucru (http://www.cedefop.europa.eu/EN/about-cedefop/governance/work-programme.aspx).] 

· pregătirea activităţilor Consiliului de conducere şi asumarea responsabilitatilor în faţa acestuia pentru coordonarea Cedefop;
· asigurarea calităţii activităţii Cedefop şi mentinerea reputaţiei acestuia de lider recunoscut în domeniul său de competenţă;
· elaborarea şi executarea bugetului, precum şi buna gestiune financiară şi controlul intern[footnoteRef:2]; [2:  Aceste sarcini sunt prezentate în detaliu în normele financiare ale Cedefop (www.cedefop.europa.eu), în Regulamentul (CE, Euratom) nr. 1605/2002 al Consiliului din 25 iunie 2002, în Regulamentul (CE) nr. 58/2003 al Consiliului din 19 decembrie 2002 şi în Regulamentul (CE) nr. 1655/2003 al Consiliului din 18 iunie 2003.] 

· elaborarea rapoartelor anuale de activitate ale agenţiei;
· gestionarea activităţii curente a centrului şi a tuturor problemelor privind personalul, inclusiv recrutarea, supravegherea şi perfecţionarea personalului şi promovarea spiritului de echipă şi a mediului de lucru propice;
· asigurarea reprezentării cu succes a Cedefop şi intretinerea relaţiilor publice ale Cedefop la nivel înalt în raporturile sale cu instituţiile şi cu organismele europene de pe întreg teritoriul Uniunii Europene, inclusiv reprezentarea Cedefop în cadrul conferinţelor, seminariilor şi evenimentelor media;
· facilitarea cooperării între agenţie, Comisie, statele membre şi părţile interesate ale agenţiei pentru promovarea EFP;
· cooperarea cu organismele competente din statele membre care îndeplinesc sarcini similare cu cele ale agenţiei.
De asemenea, directorul adjunct gestionează în mod direct personalul, serviciile, activităţile şi aspectele specifice astfel cum sunt delegate de director şi prevăzute în obiectivele sale (anuale).
III.	Criterii de eligibilitate
Pentru a fi luaţi în considerare pentru etapa de selecţie, candidaţii trebuie să îndeplinească următoarele criterii formale la data limită de depunere a candidaturilor:
· Cetăţenie: să fie cetăţean al unui stat membru al Uniunii Europene;

· Titlu sau diplomă universitară:
· să aibă un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor respective este de cel puţin patru ani
sau
· să aibă un nivel de studii corespunzător unui ciclu complet de studii universitare absolvite cu diplomă şi experienţă profesională relevantă de cel puţin un an, atunci când durata normală a studiilor respective este de cel puţin trei ani (această experienţă profesională de un an nu poate fi inclusă în experienţa profesională postuniversitară cerută în continuare);
· Experiență profesională: cel puţin 15 ani de experienţă profesională postuniversitară echivalentă cu normă întreagă dobândită ulterior obţinerii diplomei universitare;
· Experienţă într-o funcţie de conducere: cel puţin 5 ani de experienţă într-o funcţie de conducere, inclusiv gestionarea resurselor umane şi financiare;
· Limbi străine: să aibă o cunoaştere temeinică a uneia dintre limbile oficiale ale Uniunii Europene şi o cunoaştere satisfăcătoare a unei alte limbi oficiale a Uniunii Europene[footnoteRef:3].  [3:  Cunoaştere satisfăcătoare este considerată nivelul B2 sau un nivel superior acestuia, în conformitate cu Cadrul European Comun de Referinţă (http://europass.cedefop.europa.eu/en/resources/european-language-levels-cefr).
Cunoaşterea unei a treia limbi comunitare este necesară pentru prima promovare după recrutare.] 


De asemenea, candidatul trebuie 
- 	să poată prezenta referinţe personale privind îndeplinirea sarcinilor legate de post;
- 	să deţină aptitudinile fizice necesare îndeplinirii sarcinilor legate de post[footnoteRef:4]; [4:  Înainte de numire, candidatul admis trebuie supus unui examen medical pentru a se stabili că deţine aptitudinile fizice necesare îndeplinirii sarcinilor postului.] 

-	să poată duce la îndeplinire mandatul complet de cinci ani înainte de a atinge vârsta de pensionare (cel mult la sfârşitul lunii în care candidatul împlineşte 66 de ani[footnoteRef:5]). [5:  Statutul funcţionarilor care urmează să intre în vigoare la 1 ianuarie 2014 prevede vârsta de pensionare obligatorie la 66 de ani.] 

Independenţă şi declaraţia de interese
Directorul adjunct va trebui să dea o declaraţie prin care se angajează să acţioneze în mod independent în interes public, precum şi o declaraţie cu privire la orice interese care ar putea fi considerate atingeri ale independenţei sale. Candidaţii trebuie să confirme în cererea de candidatură disponibilitatea de a da aceste declaraţii.


IV.	Criterii de selecţie
Candidaţii trebuie să aibă: 
· competenţe organizatorice şi de conducere, inclusiv experienţă în gestionarea resurselor bugetare, financiare şi umane;
· o cunoaştere temeinică a politicii UE în materie de EFP şi în domenii asociate (ocuparea forţei de muncă), a instituţiilor UE, a funcţionării şi interacţiunilor acestora;
· competenţe dovedite în gestionarea cercetării aplicate şi a proiectelor relevante pentru politici şi în organizarea şi coordonarea activităţilor şi a reţelelor transnaţionale;
· competenţe de prezentare foarte bune şi capacitatea de a interacţiona și negocia la nivelul conducerii superioare cu reprezentanţi ai instituţiilor europene, ai guvernelor naţionale, ai partenerilor sociali etc.;
· foarte bune competenţe de comunicare verbală şi în scris. O bună cunoaştere a limbii engleze este necesară, întrucât aceasta este limba de lucru a Cedefop.

Următoarele criterii vor fi considerate avantaje suplimentare:
· cunoaşterea cadrului juridic (Statutul funcţionarilor, normele financiare) în temeiul căruia funcţionează Cedefop;
· experienţă profesională relevantă în domeniul educaţiei şi formării profesionale;
· experienţă la nivelul conducerii în context internaţional/european;
· o bună cunoaştere a altor limbi ale Uniunii Europene.
V.	Selecţia şi numirea
Procedura de selecţie va consta în examinarea formularelor de candidatură, urmată de o serie de interviuri şi testări, astfel cum se menţionează în continuare:
1.	Comisia de preselecţie, asistată de un consultant extern, va examina dosarele şi va întocmi o listă provizorie cu candidaţii  care întrunesc cel mai bine toate criteriile de eligibilitate (secţiunea III) şi corespund cel mai bine criteriilor de selecţie (secţiunea IV) pentru post.
2. Candidaţii cei mai adecvaţi vor fi invitați la interviu, care se poate desfăşura telefonic, şi la testarea efectuată de consultanţi externi în numele comisiei de preselecţie. Pe baza rezultatelor acestor interviuri şi testări, comisia de preselecţie va întocmi o listă a celor mai adecvaţi candidați. Aceştia vor fi invitaţi la interviul cu comisia de preselecţie, care va întocmi o listă a candidaţilor preselectaţi. Candidaţilor le vor fi verificate cunoştinţele de limbi străine în toate sau în unele dintre limbile menţionate în cererea de candidatură.
3. Lista candidaţilor preselectaţi va fi transmisă Consiliului de conducere al Cedefop pentru luarea deciziei. Candidatul admis îşi va prelua postul în termen de trei luni de la data numirii.
Notă:	Candidaţilor li se poate solicita să participe la o evaluare într-un centru de evaluare.
Egalitatea de şanse
Cedefop aplică o politică a egalităţii de şanse și ia măsuri de evitare a oricărei forme de discriminare.
VI.	Condiţii de angajare
Directorul adjunct va fi încadrat ca agent temporar în grupa de funcţii AD gradul 12[footnoteRef:6] în conformitate cu articolul 2 litera (f) din Regimul aplicabil celorlalţi agenţi[footnoteRef:7], pe o perioadă de cinci ani. Mandatul poate fi reînnoit o dată. [6:  În prezent, salariul lunar de bază pentru grupa de funcţii AD gradul 12 (eşalonul 1) este de 10 324,20 EUR.]  [7:  Ediţiile revizuite ale Statutului funcţionarilor şi Regimului aplicabil celorlalţi agenţi vor intra în vigoare la 1 ianuarie 2014 şi vor constitui temeiul pentru angajare.] 

Directorul adjunct va avea o perioadă de probă de 9 luni7.
Locul de desfăşurare a activităţii
Locul de desfăşurare a activităţii este Salonic, Grecia. 
Remuneraţia
Remuneraţia va avea la bază grila de salarizare a Uniunii Europene. Salariul este supus impozitării comunitare şi altor deduceri stabilite în Statutul funcţionarilor, fiind însă scutit de toate impozitele naţionale.
Pentru informaţii suplimentare privind condiţiile contractuale şi de muncă, vă rugăm să consultaţi Statutul funcţionarilor şi Regimul aplicabil celorlalți agenţi, disponibile la următoarea adresă:
http://ec.europa.eu/civil_service/docs/toc100_en.pdf
VII.	Procedura de candidatură şi data limită de depunere
Pentru ca dosarele să fie valabile, candidaţii trebuie să depună:
1. o scrisoare de intenţie;
2. un curriculum vitae (CV), preferabil completat pe baza modelului de CV Europass[footnoteRef:8]. Candidaţilor li se solicită în mod explicit să descrie experienţa şi expertiza relevante pentru post şi să ofere detalii cu privire la dimensiunea – numărul de angajaţi – bugetul şi natura departamentelor coordonate anterior; [8:  CV-ul Europass poate fi descărcat de pe site-ul internet: https://europass.cedefop.europa.eu/] 

3. un formular de candidatură completat şi semnat. Candidaţii trebuie să utilizeze formularul oficial de candidatură asociat acestui anunţ de post vacant de pe site-ul internet al Cedefop la www.cedefop.europa.eu. Formularul de candidatură trebuie completat în limba engleză.
În această etapă nu trebuie trimise documente justificative (de exemplu, copii legalizate ale titlurilor/diplomelor, referinţe, dovezi privind experienţa profesională etc.), însă acestea trebuie prezentate într-o etapă ulterioară a procedurii, dacă sunt solicitate.
Candidaturile, redactate de preferinţă în limba engleză, franceză sau germană, trebuie să menţioneze clar pe plic numărul de referinţă al postului vacant: Cedefop/2013/03/AD
Candidaturile incomplete vor fi respinse.
Candidatura trebuie expediată la adresa poştală de mai jos, prin scrisoare recomandată, până cel târziu la data de 5 februarie 2014, ora 23:59 ora Europei Centrale (data ştampilei poştei).
For the attention of:
The Chairman of the Governing Board of Cedefop
Ref.: CEDEFOP/2013/03/AD
Cedefop
PO Box 22427
GR – 55102 Finikas-Thessaloniki
Grecia
Candidaţii trebuie să poată prezenta dovada expedierii, dacă este solicitată. 
Candidaturile transmise prin serviciul de curierat trebuie expediate la adresa de mai jos până cel târziu la 5 februarie 2014 şi data trimiterii trebuie înscrisă în mod clar pe plic.
For the attention of:
The Chairman of the Governing Board of Cedefop
Ref.: CEDEFOP/2013/03/AD
Cedefop
Europe 123
GR-57001 Pylea, Thessaloniki
Grecia
Candidaturile trebuie, de asemenea, trimise în format electronic (Word sau PDF) la următoarea adresă de e-mail: HR_Deputy_Director@cedefop.europa.eu până cel târziu la 5 februarie 2014, ora 23:59 ora Europei Centrale.
Candidaturile expediate numai prin e-mail nu vor fi acceptate.
Pentru a facilita procedura de selecţie, corespondenţa cu candidaţii privind acest post vacant se va efectua în limba engleză.
Informaţii importante pentru candidaţi
· candidaţii sunt rugaţi să semnaleze, în scris şi fără întârziere, orice schimbare de adresă, număr de telefon sau adresă de e-mail secretarului concursului: doamna Ginette Manderscheid, şeful departamentului de resurse umane, Cedefop, e-mail: HR_Deputy_Director@cedefop.europa.eu
· dosarele candidaţilor nu trebuie să conţină în niciun caz referiri la documente, dosare sau alte formulare legate de candidaturi anterioare;
· candidaţii invitaţi la un interviu vor trebui să prezinte copii ale diplomelor, titlurilor academice şi adeverinţelor de muncă, precum şi un act doveditor al cetăţeniei şi o fotografie recentă tip paşaport;
· documentele justificative nu vor fi înapoiate candidaţilor;
· vă rugăm să verificaţi că adresa de e-mail menţionată în candidatura dumneavoastră este corectă (şi că cutia poştală nu este plină), având în vedere că majoritatea corespondenţei se va efectua prin e-mail.
Candidaţilor li se reaminteşte că procedurile de selecție şi deliberările sunt confidenţiale. Acestora li se interzice să contacteze, direct sau indirect, orice persoane implicate în procedura de selecţie sau să desemneze pe altcineva să facă acest lucru în numele lor. Toate întrebările sau solicitările de informaţii ori documentaţie legate de concurs trebuie adresate secretarului concursului: doamna Ginette Manderscheid (HR_Deputy_Director@cedefop.europa.eu). 
VIII.	Protecţia datelor cu caracter personal
Comisia şi Cedefop se vor asigura că datele cu caracter personal ale candidaților sunt prelucrate în conformitate cu Regulamentul (CE) nr. 45/2001 al Parlamentului European şi al Consiliului din 18 decembrie 2000 privind protecţia persoanelor fizice cu privire la prelucrarea datelor cu caracter personal de către instituţiile şi organele comunitare şi privind libera circulaţie a acestor date. În cazul în care candidatul are întrebări referitoare la prelucrarea datelor sale personale, acesta va trebui să le adreseze responsabilului cu protecţia datelor din cadrul Cedefop.
IX.	Căi de atac
În cazul în care un candidat consideră că a fost lezat de o anumită decizie, acesta poate depune o reclamaţie în temeiul articolului 90 alineatul (2) din Statutul funcţionarilor şi Regimul aplicabil celorlalţi agenţi, la următoarea adresă:
Head of Human Resources
CEDEFOP
P.O. Box 22427
GR-55102 Finikas (Thessaloniki)
Grecia
Reclamaţia trebuie depusă în termen de 3 luni de la data la care candidatul a fost informat cu privire la rezultatul final al procedurii.
Candidaţii au de asemenea posibilitatea de a depune plângeri la Ombudsmanul European. Vă rugăm să reţineţi că plângerile adresate Ombudsmanului nu au efect suspensiv asupra termenului prevăzut la articolul 91 din Statutul funcţionarilor.

În caz de discrepanţe între versiunile lingvistice ale anunţului pentru postul vacant, versiunea în limba engleză prevalează. 
	Europe 123, 570 01 Thessaloniki (Pylea), GREECE | Postal address: PO Box 22427, 551 02 Thessaloniki, GREECE
Τel. +30 2310490111 | Fax +30 2310490049 | E-mail: info@cedefop.europa.eu | www.cedefop.europa.eu

